AEONTS รายได้พุ่ง หนุนงบไตรมาส 3/61 โต 20% มาที่ 900 ลบ.
AEONTS รายได้พุ่ง หนุนงบไตรมาส 3/61 โต 20% มาที่ 900 ลบ. จากงวดเดียวกันเมื่อปีก่อนกำไร 749.78 ลบ. ขณะที่งวด 9 เดือน กำไรเพิ่มขึ้น 31.96% มาที่ 2.69 พันลบ. จากงวดเดียวกันของปีก่อน 2.04 พันลบ.
10 ม.ค. 2562

บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS รายงานผลการดำเนินงานประจำไตรมาส 3/2561 สิ้นสุดวันที่ 30 พฤศจิกายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลกำไรเพิ่มขึ้น เนื่องจากบริษัทฯมีรายได้จากงบการเงินรวมจำเนิน 5,225 ล้านบาท เพิ่มขึ้น 548 ล้านบาท หรือ 12% จากงวดเดียวกันของปีก่อน เป็นผลจากการเติบโตของรายได้จากธุรกิจหลักของบริษัท 11% จากปีก่อน และรายได้อื่นจากหนี้สูญรับคืนที่เพิ่มขึ้นอย่างต่อเนื่อง โดยเพิ่มขึ้น 33% จากปีก่อน อีกทั้งธุรกิจในต่างประเทศเติบโตได้ดี
ทั้งนี้ ณ วันที่ 30 พฤศจิกายน 2561 บริษัทฯมีปริมาณรายการลูกค้าใช้บริการสินเชื่ออยู่ที่ 3.16 ล้านรายการต่อเดือนและมีจำนวนสมาชิกอยู่ที่ 2.14 ล้านคน โดนส่วนใหญ่เป็นลูกค้าในต่างจังหวัดถึง 69% และลูกค้าในกรุงเทพฯ 31%